GiliGold/VAD_KnessetCorpus huggingface dataset:
יולי יואל אדלשטיין: יוקם מרכז לחקר מורשת יהדות אתיופיה.
יולי יואל אדלשטיין: המרכז יכלול את המכון והארכיון.
יולי יואל אדלשטיין: " אי אפשר להבין את ההגדרות לפני שקוראים את החוק.
יולי יואל אדלשטיין: "סימן א' המרכז.
יולי יואל אדלשטיין: סעיף 4 מעמד המרכז.
יולי יואל אדלשטיין: סעיף (א) המרכז יהיה תאגיד סעיף (ב) המרכז יהיה גוף מבוקר כמשמעותו בחוק מבקר המדינה תשי"ח 1958 נוסח משולב.
יולי יואל אדלשטיין: סעיף 5 המועצה.
יולי יואל אדלשטיין: למרכז תהיה מועצה בת 22 חברים שימנה השר, ואלה חבריה.
יולי יואל אדלשטיין: " אני רק רוצה לומר שההערות האלה שמופיעות בנוסח הן הערות שבדרך כלל מבוססות על חוקים, הרי עברו חוקים שבמבנה שלהן זה מבנה דומה, ולכן ההערות האלה מבוססות על החוקים הללו.
יולי יואל אדלשטיין: הערה ראשונה כאן לדיון שמספר החברים במועצה הוא זוגי ולכן על הוועדה לקבוע 21.
יולי יואל אדלשטיין: תיכף נעבור על חברי המועצה.
יולי יואל אדלשטיין: השאלה על מי מוותרים.
יולי יואל אדלשטיין: "המועצה תהיה בת 21 חברים שימנה השר.
יולי יואל אדלשטיין: "
יולי יואל אדלשטיין: אני מציע שנסכים בשלב זה באמת לא על הבלאק ג'ק, אלא על באמת שיהיה מספר אי זוגי ולאחר שאדוני יפרט נראה אם משהו מיותר או משהו חסר שם.
יולי יואל אדלשטיין: : אז נחזור לאחר מכן לנושא הזה.
יולי יואל אדלשטיין: "שימנה השר ואלה חבריה".
יולי יואל אדלשטיין: פה אנחנו מגיעים להגדרה ראשונה שמדברת על השר, שהשר מוגדר בסעיף הגדרות 2 כשר לקליטת עלייה.
יולי יואל אדלשטיין: היתה הערה לגבי הנושא הזה?
אבי מספין: כן.
אבי מספין: לדעתי שוב אנחנו מדברים פה על מורשת ותרבות יוצאי אתיופיה וקליטה לדעתי זה מקטלג עוד יותר את יוצאי אתיופיה כקבוצת עולים.
אבי מספין: אז הייתי מציע שהשר הממונה יהיה שר התרבות והספורט ולא שר הקליטה.
שלמה אקלה: הבעיה שלנו שאתם נגד.
שלמה אקלה: אתם לא רוצים לבצע את החוק.
שלמה אקלה: אני חושש מהעמדות שלכם מה שמסרתם באופן עקבי ואתם רוצים לחבל בהצעת החוק הזאת.
שלמה אקלה: אני אומר את זה במלוא, אני יודע לומר שלמשרד הקליטה יהיו תמיד מחויבויות והם ניסו לעשות ואני יודע על שרים הרבה יותר קשובים מאשר השר שלכם שהוא מנפנף אותנו בכל עניין ועניין.
שלמה אקלה: לכן אני מבקש השר הממונה ישאר שר הקליטה.
יולי יואל אדלשטיין: חברים, אני מציע פשרה בין הדברים.
יולי יואל אדלשטיין: יש צדק רב במה שאתה אומר וזה עלה גם בישיבה הקודמת אבל גברתי, ואני אומר את זה במלוא הכבוד, אי אפשר לאחוז במקל משני קצותיו.
יולי יואל אדלשטיין: גם לומר אנחנו נגד החוק וגם לומר אנחנו רוצים להיות.
יולי יואל אדלשטיין: או שתשנו את עמדת המשרד ואז נשקול את ההצעה.
30686: אם כבר אנחנו מדברים על עמדת ממשלה, גם משרד הקליטה, זו עמדת ממשלה.
יולי יואל אדלשטיין: אני רוצה לומר לך גברתי, משום מה 12 שנה משרד הקליטה מממן את בהלצ'ין.
יולי יואל אדלשטיין: מתוך זה היה לי הכבוד והעונג להיות הממונה על העסק הזה 5 שנים.
יולי יואל אדלשטיין: אף פעם לא בא אלי שר המדע והתרבות בגלגוליו השונים ואמר, בוא אני אממן ותוותר לי על בהלצ'ין.
יולי יואל אדלשטיין: אף פעם לא היה דבר כזה.
מיכאל איתן: תראו חברים, להחליף שם של שר אפשר גם בשנייה ושלישית.
מיכאל איתן: אני קובע לגופו של עניין.
מיכאל איתן: אנחנו לא יכולים לחוקק חוק לפי מה שהמצב היום עד שאנחנו נזוז אני מקווה, זה לא פוליטי, אנחנו פה יד אחת.
מיכאל איתן: אבל המציאות מוכיחה ששרים מתחלפים כל שנה, שנתיים, שלוש.
מיכאל איתן: אבל אני לא אומר איזה שר יהיה.
מיכאל איתן: אני רק אומר עכשיו זה הגיע אלינו ככה, ככה זה הגיע, השאלה לשנות עכשיו לא כדאי.
מיכאל איתן: אנחנו שמים את זה בצריך עיון וכשנגיע לזה אז נגיע.
מיכאל נודלמן: אנחנו צריכים להבין שזה באמת תרבות.
מיכאל איתן: נטפל בסוגיה הזאת בהרחבה.
30686: האם באמת מעוניינים להנציח מצב שהוא קיים במסגרת קליטה או באמת להעביר את זה לשלב הבא שזה עניין תרבות.
30686: תבינו אני מתייחסת לעמדת ממשלה כי זו עמדת ועדת שרים לחקיקה.
30686: אבל לעניין הצעת החוק הזאת ככל שהיא תקודם בוודאי שמשרד התרבות רואה לעצמו חלק בעניין הזה.
שלמה אקלה: אבל אתם לא רוצים לקדם אותו.
שלמה אקלה: אתם התנגדתם.
שלמה אקלה: אני חוזר כמו מנטרה.
שלמה אקלה: תאמיני לי אני אגיד לך אתם נגד החוק.
שלמה אקלה: השר שלך נגד החוק.
30686: אתה לא מנס להבין את מה שאני אומרת אדוני.
30686: אני אומרת יש לנו את חוק המורשות שמבחינתנו מהווה מסגרת כוללת לכל המורשות.
30686: קיימת התנגדות כמדיניות חקיקתית להקמה של תאגידים סטטוטוריים.
30686: יש הרבה אחרים.
30686: יש הרבה התנגדויות מסביב וכל משרד ממשלתי הציג אותה.
30686: ככל שאתה רוצה לקדם בוודאי שמבחינת תרבות אנחנו נשמח לקחת חלק בזה.
30686: למה לא? יש לנו את כל הכלים והתשתיות לטפל בדברים האלה.
30095: הרי הם רוצים שזה יהיה אצלם עד שחוק המורשות בכלל יחוקק זה יהיה עוד 20 שנה.
30095: עוד 30 שנה.
30095: וכל זקני העדה האתיופית לא יהיו בחיים וזה נגמר הסיפור.
30095: אני נאשר את זה השר הממונה שר הקליטה כשאתם תואילו בטובכם תקימו את מרכז המורשות ואז אם נצטרך גם מרכז מורשת יהדות אתיופיה יעבור אליכם, אנחנו נקיים דיון, זה הכול.
יערה למברגר: הערה כללית.
יערה למברגר: אנחנו אומרים את עמדת הממשלה ואנחנו מחויבים לה.
יערה למברגר: אבל זה לא אומר שאנחנו לא נעיר הערות מקצועיות לסעיפי החוק, ואני חושבת שזה גם אינטרס של הוועדה.
יערה למברגר: אנחנו נעבור ונעיר הערות.
יערה למברגר: אני לא חושבת שבגלל שאנחנו אומרות את התנגדות הממשלה להיפך, אני חושבת שחברי הכנסת ירצו שנעיר את ההערות המקצועיות כדי שהמרכז יהיה טוב יותר.
יערה למברגר: עכשיו לעניין חוק המורשות כבר ציינתי את זה בדיון הקודם שחוק המורשות הצעת החוק כוללת סעיף שמבטל את כל המועצות והמורשות והחוקים שנחקקו עד כה, וזה לא משנה אם זה יהיה משרד הקליטה או משרד התרבות.
יערה למברגר: בעניין הזה זה לא משנה.
יולי יואל אדלשטיין: אז מצוין.
יולי יואל אדלשטיין: אז אין ויכוח בכלל.
יולי יואל אדלשטיין: אם וכאשר יחוקק החוק אז החוק הזה יתבטל אז למה אנחנו עכשיו מבזבזים את הזמן של כולנו.
30686: אם רוצים להקים את המרכז הזה אז למה שהוא לא יהיה במשרד התרבות.
יולי יואל אדלשטיין: כפי שאמרתי משום מה לא שמעתי בקשה לקחת ממני את הבהלצ'ין.
יולי יואל אדלשטיין: : רק הערה אחת כללית שאני שומע, צריך להבהיר פה שאנחנו נמצאים מבחינת הצעת החוק בהכנה לקריאה ראשונה וזה המקום באמת להעלות את כל הנושאים כי אחר כך בהכנה לשנייה ושלישית צריך לזכור שיהיו הסתייגויות.
יולי יואל אדלשטיין: וגם כי חברי הכנסת יהיו חשופים לטענות של נושא חדש וכן הלאה.
יולי יואל אדלשטיין: זה המקום.
יולי יואל אדלשטיין: רק נאמר את זה.
יולי יואל אדלשטיין: אני ממשיך בסעיף 5.
יולי יואל אדלשטיין: "למרכז תהיה מועצה בת" אנחנו עוד לא קבענו כמה חברים אבל מספר אי זוגי שימנה השר, שזה השר לקליטת עלייה כפי שאמרנו ואלה חבריה, (1) 3 נציגים לפי המלצת ראש הממשלה, ופה יש נקודה לדיון בנוסחים של החוקים שכבר התקבלו, המדובר בנציגים לפי המלצת ראש הממשלה מבין עובדי משרדו.
שלמה אקלה: אני שואל שאלה, למה אנחנו צריכים שלושה ממשרד ראש הממשלה?
שלמה אקלה: : זאת ההצעה.
יערה למברגר: אני מציעה לקבל ממשרד ראש הממשלה כי אני לא יודעת אם הם היו מעורבים ומודעים.
יערה למברגר: הם מעורבים בדרך כלל במרכזים ומורשות שמאוד ספציפיים ובעלי רלוונטיות למשרד ראש הממשלה.
יערה למברגר: לא בכלל המורשות ואני לא יודעת מה הרלוונטיות של משרד ראש הממשלה לחוק הזה.
יערה למברגר: יש חוקים ספציפיים וחריגים שבהם משרד ראש הממשלה אחראי ולפעמים הוא גם השר הממונה.
יערה למברגר: : אם אני מסתכל גם על חוקים, אפשר לעבור ככה על החוקים ולראות לדוגמה, בחוק למרכז מורשת הדרוזים בישראל באמת יש שני נציגים לפי המלצת ראש הממשלה אבל בחוקים אחרים, חוק הרשות הלאומית לתרבות הלדינו מדובר באמת על נציגים מטעם הממשלה ונציג השר ולא על נציג ראש הממשלה בחוק מורשת יהדות ספרד.
יערה למברגר: אין נציג של ראש הממשלה.
יולי יואל אדלשטיין: תרשו לי לנחש בשם כול ראשי הממשלה העתידיים שהם ירצו שיהיה להם נציג במועצה הזאת.
יולי יואל אדלשטיין: אז אני מציע להשאיר נציג למשרד ראש הממשלה.
יולי יואל אדלשטיין: לא חייבים שלושה.
מיכאל נודלמן: אחד כן?
מיכאל נודלמן: : אחד.
מיכאל נודלמן: נציג אחד.
יולי יואל אדלשטיין: לכן אמרתי בסוף נראה את המספר הכולל.
יולי יואל אדלשטיין: : צריך לזכור שיש גם חשיבות לאיזון בין אותם מרכיבים פנימיים מבחינת הנציגות, תיכף נדבר גם על זה.
יולי יואל אדלשטיין: כרגע אנחנו מדברים על נציג ממשרד ראש הממשלה, מעובדי משרד ראש הממשלה.
יולי יואל אדלשטיין: אז נציג ממשרד ראש הממשלה מבין עובדי המשרד.
יולי יואל אדלשטיין: זה באמת יהיה נציג מוסמך ולא סתם מישהו שרוצה כתב מינוי.
יולי יואל אדלשטיין: סמנכ"ל ראש אגף, זה רק יעזור לתאגיד.
יולי יואל אדלשטיין: : (2) נציג לפי המלצת השר מבין העובדים הבכירים במשרדו.
יערה למברגר: גם מקליטת עלייה וגם מתרבות, לא משנה מה תחליטו מי יהיה השר הממונה, שניהם משרדים רלוונטיים.
יערה למברגר: קשה להגיד שהם לא משרדים רלוונטיים לעניין.
שלמה אקלה: אף אחד לא אמר שאתם לא רלוונטיים לעניין.
יערה למברגר: אני לא משרד התרבות.
יערה למברגר: אני משרד המשפטים.
יולי יואל אדלשטיין: אני מקבל לגמרי את ההערה הזו.
יולי יואל אדלשטיין: : אם ככה אנחנו נוסיף נציג לפי המלצת איזה שר?
יולי יואל אדלשטיין: לפי המלצת שר התרבות, מדע וספורט מבין העובדים במשרדו או עובדים בכירים במשרדו.
יולי יואל אדלשטיין: הוועדה צריכה לדון בזה.
יולי יואל אדלשטיין: צריך להציג את האופציות.
יולי יואל אדלשטיין: אנחנו לא רוצים שבמצב כזה באמת איזה ממונה על מדור שאף אחד לא יודע את שמו אפילו בתוך המשרד יהיה נציג, אבל נציגים בכירים.
יולי יואל אדלשטיין: זה לא אומר שהמנכ"ל.
יולי יואל אדלשטיין: חוץ מזה הפרקטיקה אומרת שגם אם הוא נציג לפעמים מגיע מטעמו מישהו.
יולי יואל אדלשטיין: זה גם לא נורא.
יולי יואל אדלשטיין: אבל אני אומר לך אדוני היועץ, מכיוון שאנחנו טרם החלטנו סופית, השר לקליטת עלייה, יש פה בעצם שני נוסחים מתחלפים, בהנחה שזה השר לקליטת העלייה אז אתה אומר נציג השר הממונה מבין העובדים הבכירים במשרדו והסעיף הבא, נציג שר המדע, התרבות והספורט.
יולי יואל אדלשטיין: : זאת אומרת להוסיף עוד סעיף, במידה וזה יתחלק אז זה בדיוק הפוך.
יולי יואל אדלשטיין: זאת אומרת שסעיף (2) נשאר כפי שהוא ונוסף פה עוד סעיף, בין סעיף (2) לסעיף (3) נציג לפי המלצת שר התרבות, המדע והספורט מבין העובדים הבכירים במשרדו.
יולי יואל אדלשטיין: שלושה נציגים לפי המלצת שר החינוך מבין העובדים הבכירים במשרדו.
יולי יואל אדלשטיין: נציג.
יולי יואל אדלשטיין: : נציג אחד לפי המלצת שר החינוך.
יולי יואל אדלשטיין: אחרי זה נבדוק את היסוד.
יולי יואל אדלשטיין: סעיף (4) הגנז.
יולי יואל אדלשטיין: עכשיו הגנז עלתה הטענה בחוקים דומים שהגנז הוא חבר בכל כך הרבה גופים.
יולי יואל אדלשטיין: הגנז או נציג מטעמו.
יולי יואל אדלשטיין: : הגנז או עובד הגנזך לפי המלצתו.
יולי יואל אדלשטיין: סעיף (5) חמישה אנשי הסגל האקדמי במוסדות מוכרים בארץ בתחום מדעי הרוח, החברה ומשפטים.
יולי יואל אדלשטיין: כאן הנוסח שקיים בחוק האחרון שעבר, זה חמישה אנשי אקדמיה בעלי מומחיות בתחומים הנוגעים לפעילות המרכז בהתייעצות עם המועצה להשכלה גבוהה.
יערה למברגר: אני יכולה להגיד שבאופן עקבי בתאגידים אנחנו מבקשים התייעצות עם המועצה להשכלה גבוהה, וזה הנוהג כאן, לא רק בחוק האחרון אלא בכלל ואני חושבת שבעלי מומחיות בתחומים הנוגעים לפעילות המרכז, צריך להיות אנשים שבקיאים במטרייה.
שלמה אקלה: כיוון שהמדובר הוא במרכז מורשת יהדות אתיופיה האם זה לא כדאי להוסיף רבנים?
יולי יואל אדלשטיין: עוד לא הגענו לזה.
יולי יואל אדלשטיין: אני מסכים עם מה שאומר מר נגוסה.
יולי יואל אדלשטיין: אנחנו צריכים איכשהו להתייחס.
יולי יואל אדלשטיין: : אני ממשיך.
יולי יואל אדלשטיין: זאת אומרת האם הוועדה מקובל עליה הנוסח המוצע, חמישה אנשי אקדמיה בעלי מומחיות בתחומים הנוגעים לפעילות המרכז בהתייעצות עם המועצה להשכלה גבוהה.
יולי יואל אדלשטיין: עלי מקובל לגמרי.
יולי יואל אדלשטיין: : סעיף (6) שני נציגים של הרשות המקומית שהמרכז פועל בתחומה שאחד מהם הוא ראש הרשות המקומית.
יולי יואל אדלשטיין: הנוסח כפי שהוא מופיע בחוק האחרון שעבר הוא, ראש הרשות המקומית שמהרכז פועל בתחומה ונציג מרכז השלטון המקומי וגם צריך לקבוע כיצד הוא ימונה.
יולי יואל אדלשטיין: אני רוצה לקרוא לכם מה הנוסח.
יולי יואל אדלשטיין: אם מותר לי כאן להציע.
יולי יואל אדלשטיין: מכיוון שהנחת העבודה היא בינתיים שכנראה מדובר או בירושלים או בתל אביב כלומר לא באיזושהי רשות קטנה, אני הייתי מציע גם כאן אותו נוסח שקיבלנו לגבי הגנז.
יולי יואל אדלשטיין: כלומר ראש הרשות המקומית שהמרכז פועל בתחומה או נציגו, יכול להיות ממלא מקום או סגן שמחזיק תיק תרבות או מישהו, דבר מאוד הגיוני, ונציג מרכז השלטון המקומי.
יולי יואל אדלשטיין: זה ניסוח שנשמע הגיוני.
יולי יואל אדלשטיין: : וסעיף קטן (7) שבעה נציגי ציבור.
יולי יואל אדלשטיין: אם אנחנו חוזרים רגע לפחות למספר שיש לנו כרגע, בואו נראה, נציג אחד של משרד ראש הממשלה, נציג אחד של השר הממונה, נציג אחד של שר התרבות, המדע והספורט, נציג אחד של שר החינוך, הגנז, חמישה אנשי אקדמיה, ושני נציגים של הרשות המקומית, ושבעה נציגי ציבור.
יולי יואל אדלשטיין: תיכף נדבר על ההרכב.
יולי יואל אדלשטיין: בדרך כלל בחוקים נקבע סוג של איזון בין אותם נציגי ממשלה לבין נציגי ציבור.
יולי יואל אדלשטיין: 19 נציגים.
יולי יואל אדלשטיין: מתוכם 4 נציגי ממשלה.
יולי יואל אדלשטיין: 5 אנשי אקדמיה.
יולי יואל אדלשטיין: אחד גנז.
יולי יואל אדלשטיין: גנז הוא גם בעצם ממשלה.
יולי יואל אדלשטיין: : 5 נציגי ממשלה.
יולי יואל אדלשטיין: אין לי התנגדות להצעת משרד המשפטים.
יערה למברגר: אפשר להוריד אחד.
יערה למברגר: אפשר להוריד נגיד את נציג מרכז השלטון המקומי.
יולי יואל אדלשטיין: אני מציע מה שהצעת בפעם הראשונה שיהיו שני נציגי השר ממונה ושני נציגי שר התרבות, המדע והספורט, וזה באמת יקל שתמיד המשרדים יהיו מיוצגים, אם מסיבות אישיות מישהו לא מגיע, אז יש לנו 21 ואז יש לנו פרופורציה ממשלתית נכונה ואני רק מציע להתייחס לגבי ההערה שהיתה כאן לגבי 7 נציגי ציבור ואדוני אולי תציע נוסח שבו יבוא לידי ביטוי נציגי ההנהגה הרוחנית.
יולי יואל אדלשטיין: : מתוכם אנשי דת.
יולי יואל אדלשטיין: אני מציע שכן משהו בסגנון בהם נציגי ההנהגה הרוחנית של העדה או אנשי דת כי זאת נקודה רגישה ואנחנו לא רוצים לפני שאפילו הגענו לקריאה ראשונה כבר להיכנס פה.
יולי יואל אדלשטיין: .. : אנחנו מדברים פה על 7 נציגי ציבור שמתוכם אנשי דת, סופרים ומשוררים.
יערה למברגר: אין לי את זה מולי.
יערה למברגר: אנחנו נהיה בקשר עם היועץ המשפטי.
אבי מספין: חשוב שיהיו נציגים הקייסים והרבנים.
יולי יואל אדלשטיין: זה מה שאמרנו.
יולי יואל אדלשטיין: לא יכולים לכתוב שמית בחוק.
יולי יואל אדלשטיין: אז לכן משהו שצריך להיות ניסוח של הנהגה רוחנית של העדה או משהו כזה.
יערה למברגר: למה לא נציגי קהילה?
יולי יואל אדלשטיין: הנהגה רוחנית.
יולי יואל אדלשטיין: זו התייחסות שוודאי שתחייב נוכחות של מי מהקייסים הרבנים.
יולי יואל אדלשטיין: אבל הנהגה רוחנית יכולים להיות גם הדור היותר צעיר שהם גם כן הנהגה רוחנית.
יולי יואל אדלשטיין: : אולי נציגי הציבור כולם יהיו מתוך ההנהגה הרוחנית.
יולי יואל אדלשטיין: כי אחרת אנחנו מסתבכים, ואם יש נבחר באיזו רשות הוא גם יגיד אני הנהגה.
אבי מספין: שלא יווצר מצב שכל השבעה יחשבו כהנהגה רוחנית.
יולי יואל אדלשטיין: הדברים האלה מאושרים.
יולי יואל אדלשטיין: זה ברור.
יולי יואל אדלשטיין: : כרגע זה מדובר מתוכם.
יולי יואל אדלשטיין: יש שבעה נציגי ציבור.
יולי יואל אדלשטיין: מתוכם חלק אני מניח, זה מה שהוועדה אומרת, יהיו נציגי ההנהגה הרוחנית של העדה.
יערה למברגר: אני אתן דוגמה מהחוק של מורשת יהדות בוכרה.
יערה למברגר: כתוב פה, שני נציגי ציבור, לא שבעה, שני נציגי ציבור בעלי ידע בתחום מורשת יהדות בוכרה ובעלי זיקה לתחום.
יערה למברגר: מדובר בדרך כלל, לא תמיד, אבל קושרים באיזושהי זיקה למורשת או לתחום.
יולי יואל אדלשטיין: מדובר כאן ודיברו הרבה בדיונים הכלליים לגבי חשיבות לעדה ומסר לעדה אני לא הייתי מציע לצמצם את מספר נציגי הציבור, וכן לתת בחוק איזשהו ביטוי שהכוונה לא לעסקנים אלא להנהגה מתוך העדה.
יולי יואל אדלשטיין: : כן חשוב שניכנס לנוסח במובן הזה.
יולי יואל אדלשטיין: שבעה נציגי ציבור ובתוכם נציגי הנהגה הרוחנית של העדה.
יולי יואל אדלשטיין: הם נכללים באקדמיה או בנציגי ציבור נגיד נציגים מוסדות כגון בית התפוצות שכבר בזמנו נשאלתי, שיש להם ידע, נציגים של מוסדות כאלה יכולים להיות בהנהלה?
יולי יואל אדלשטיין: צריכים להיות בהנהלה?
יערה למברגר: בהצעת חוק של יהדות בוכרה יש נציג של בית התפוצות.
יולי יואל אדלשטיין: רשום נציג בית התפוצות בנוסח החוק?
יערה למברגר: כן.
יולי יואל אדלשטיין: אנחנו לא רוצים כאן לרשום משהו דומה?
שלמה אקלה: סעיף 5.
שלמה אקלה: חמישה אנשי סגל אקדמי.
שלמה אקלה: יכול להיות גם בקרב הקהילה אנשים אקדמאים.
שלמה אקלה: אבל לא יהיו ברמה של סגל, יכול להיות, אז יש אפשרות גם לצרף אותם?
שלמה אקלה: לציין שגם מבני העדה חוקרים ברמה של דוקטורט.
שלמה אקלה: אם יהיו אנשי סגל אקדמי במוסדות מוכרים אז יכול להיות רק אם הם יהיו מהאוניברסיטה העברית או מאוניברסיטת תל אביב.
יערה למברגר: בדרך כלל המעורבות של אנשי האקדמיה זה גם כדי לתת איזשהו מעמד אקדמי מכובד למכון המחקר ובדרך כלל יש אינטרס שיהיו מעורבים אנשי אקדמיה במוסדות ולא רק אנשים בעלי השכלה אקדמית.
יערה למברגר: : בנוסח שאושר גם לא כתוב סגל.
יערה למברגר: כתוב חמישה אנשי אקדמיה.
שלמה אקלה: כלומר זה לא ימנע מישהו שיכול למלא את הקריטריון הזה בקרב הקהילה יכול להיות.
שלמה אקלה: : ודאי.
שלמה אקלה: אם מישהו בקרב הקהילה מוגדר כאיש אקדמיה.
יולי יואל אדלשטיין: מכיוון שכתוב כאן
יולי יואל אדלשטיין: בעלי מומחיות בתחומים הנוגעים לפעילות המרכז אז אני חושב שיש כאן יתרון עצום למישהו מתוך העדה.
יולי יואל אדלשטיין: אז אדוני, מה אתה אומר?
יולי יואל אדלשטיין: מוסדות כמו בית התפוצות?
יולי יואל אדלשטיין: או יד בן צבי?
יולי יואל אדלשטיין: : אני לא רואה איך הם נכנסים אלא אם כן אנחנו נקבע בפירוש.
יולי יואל אדלשטיין: יערה, בבוכרה מה יש?
יערה למברגר: כתוב שם נציג בית התפוצות לפי חוק בית התפוצות.
יערה למברגר: סעיף (6) 8 למורשת יהדות בוכרה ובמורשת יהדות לוב אותו דבר כי הם חוקים זהים אם אני לא טועה.
יולי יואל אדלשטיין: יד בן צבי לא מופיע שם בחוקים?
יערה למברגר: : אכן בבוכרה.
יערה למברגר: אני מקריא מחוק הרשות הלאומית למורשת יהדות בוכרה, באמת יש נציגי הממשלה, נציגי הסגל האקדמאי, יוצרים, רבנים, שני נציגי ציבור בעלי ידע בתחום מורשת יהדות בוכרה ובעלי זיקה לתחום, ונציג בית התפוצות.
יולי יואל אדלשטיין: כמה אנשי אקדמיה?
יולי יואל אדלשטיין: : כאן שניים.
יערה למברגר: אין שם מכון מחקר.
יולי יואל אדלשטיין: השאלה שלי היא כזאת שאם אנחנו במקום חמישה, ארבעה אנשי אקדמיה ואחד יהיה בסעיף נפרד נציג בית התפוצות.
יערה למברגר: אני חושבת שזה אפשרי.
יערה למברגר: : ארבעה אנשי סגל אקדמי ובסעיף נפרד אנחנו נוסיף נציג בית התפוצות.
30095: מה עם חוקרים?
30095: הנוסח של בוכרה זה נראה לי נוסח מאוד מתאים.
30095: כי יש לנו אנשים שחוקרים את מורשת הקהילה.
30095: אז החוקרים לא נכנסו פה.
30095: ניתן הזדמנות גם לחוקרים שגם יכולים להיכנס לפה.
יולי יואל אדלשטיין: אני חושב שיש פה שני דברים שפשוט צריכים להבדיל.
יולי יואל אדלשטיין: אנחנו כרגע מדברים על המועצה.
יולי יואל אדלשטיין: במועצה זה סגל אקדמי וכן הלאה.
יולי יואל אדלשטיין: אנשים מתוך העדה זה מצוין.
יולי יואל אדלשטיין: אני מניח, התחושה שלי, שלא את כולם צריך לדחוף למועצה.
יולי יואל אדלשטיין: שיהיו חוקרים הם ישתלבו כעובדים או scholars בתוך המרכז.
יולי יואל אדלשטיין: לא כולם צריכים להיות בהנהלה.
יולי יואל אדלשטיין: ואפילו לפעמים להיפך.
יולי יואל אדלשטיין: אתה תשים מישהו במועצה, אתה תמנע ממנו לפעול בתוך המרכז כעושה מחקר, כפרויקטור, כשכיר או משהו כזה.
יולי יואל אדלשטיין: : אוקיי.
יולי יואל אדלשטיין: בסדר.
יולי יואל אדלשטיין: זאת אומרת, ארבעה אנשי אקדמיה ונציג בית התפוצות בעל ידע בתחום לפי חוק בית התפוצות, תשס"ו 2005.
יולי יואל אדלשטיין: נקודה אחרונה באמת, אותו מינוי של נציג מרכז השלטון המקומי בעצם איך הוא ימונה?
יולי יואל אדלשטיין: הוא ימונה בהמלצת המרכז השלטון המקומי?
יולי יואל אדלשטיין: כי צריך לדעת איך ממנים אותו.
יולי יואל אדלשטיין: השר ממנה אותו אבל איך.
יולי יואל אדלשטיין: מכיוון שיש לנו את ראש הרשות המקומית שהמרכז פועל בתחומה אז זה ברור, ונציג מרכז השלטון המקומי בהמלצת המרכז השלטון המקומי.
יולי יואל אדלשטיין: עדיף.
יולי יואל אדלשטיין: שזה לא פרסונאלי.
יולי יואל אדלשטיין: : אם ככה אנחנו סיימנו את סעיף הרכב המועצה.
יולי יואל אדלשטיין: כמה יש לנו כרגע?
יולי יואל אדלשטיין: 21 חברים.
יולי יואל אדלשטיין: סעיף (6) תפקידי המועצה.
יולי יואל אדלשטיין: תפקידי המועצה סעיף (1) לקבוע את מדיניותו הכללית של המרכז.
יולי יואל אדלשטיין: (2) לקבל דוחות על פעילות המרכז מהוועד המנהל ומראש המרכז.
יולי יואל אדלשטיין: (3) לאשר את תקציב המרכז ואת תוכנית העבודה השנתית שלו.
יולי יואל אדלשטיין: מסומן כאן תוספות של היועץ המשפטי.
יולי יואל אדלשטיין: אם הוא מאשר את תקציב המרכז הוא גם צריך לאשר את תוכנית העבודה.
יולי יואל אדלשטיין: זה גם הנוסחים שקיימים.
יערה למברגר: מטרת המרכז?
: יוקם מרכז לחקר מורשת יהדות אתיופיה בסעיף (3).
יערה למברגר: המרכז הוא בעצם מסגרת אם אני מבינה נכון, המרכז עצמו, בעצם אין צורך בסעיף כזה כי יש סעיפים על הארכיון והמכון.
יערה למברגר: המרכז הוא רק שם כולל שיוצר את המסגרת, אם אני מבינה נכון.
יערה למברגר: : נכון.
יערה למברגר: סעיף (7) סדרי עבודת המועצה.
יערה למברגר: סעיף (7) (א) המועצה תתכנס לפחות פעם אחת בשנה.
יערה למברגר: סעיף קטן (ב) יושב ראש המועצה ינהל את ישיבותיה, יזמן את ישיבות המועצה ויקבע את מועדן, מקומן וסדר יומן.
יערה למברגר: כאן חסר סעיף בהשוואה לחוקים אחרים וגם בכלל, של מינוי יושב ראש המועצה.
יערה למברגר: בחוקים דומים נכלל סעיף שאומר שהמועצה תמנה באישור השר את היושב ראש ואת ממלא מקומו, מבין חבריה.
יערה למברגר: וכאן יש עוד שאלה, המנויים מפסקאות (5) או (7) כאן זה השתנה כי אנחנו שינינו את הפסקאות אבל באופן כללי בתאגידים שקיימים לא כל אחד מהרכב המועצה יכול להיות גם ראש המועצה ויש פה שני דברים שהוועדה צריכה להחליט (1) האם באמת היא רוצה דרך המינוי בצורה הזאת ו(2) מי יוכל להיות כשיר להתמנות להיות ראש מועצה וממלא מקומו שבדרך כלל, לפחות מה שראיתי בחוק האחרון, מדובר על או נציג מקרב נציגי הציבור או מקרב נציגי האקדמיה.
יולי יואל אדלשטיין: התשובה שלי כאחד המציעים, אני רואה בחיוב את שני חלקי הסעיף הזה.
יולי יואל אדלשטיין: כלומר שוודאי שזה לא מינוי אישי אלא שהמועצה תבחר ואז השר יאשר את המינוי, זה תהליך נכון מבחינתי ואני גם מאמין שעדיף שזה יהיה אחד מנציגי האקדמיה או מנציגי ציבור ולא, עם כל הכבוד, עובד משרד ממשלתי זה או אחר.
יולי יואל אדלשטיין: : סעיף (ג) המועצה תקבע את סדרי עבודתה ככל שאלו נקבעו בחוק זה או לפיו.
יולי יואל אדלשטיין: כלומר לא רק בתקנות אלא מה שלא קבוע בחוק או לפי החוק זה בתקנות אז זה מה שיהיה.
יולי יואל אדלשטיין: אני רוצה גם להציג את הרכב המועצה החדש אחרי כל השינויים.
יערה למברגר: ככלל ובפרט שיש מועצה כל כך גדולה אנחנו נגד הצורך בהקמה של ועד מנהל.
יערה למברגר: אני אסביר למה.
יערה למברגר: ראשית, זה מוסיף עלות.
יערה למברגר: וגם זה מסרבל.
יערה למברגר: השאלה אם יש בזה באמת צורך.
יערה למברגר: אם יש מועצה שהיא מועצה גדולה ויש רשות שיש לה מנהל ויש בה עובדים השאלה למה יש צורך.
יערה למברגר: לפעמים יש אופנות בעיצוב.
יערה למברגר: זה נהיה מין אופנה חדשה ועד מנהל.
יערה למברגר: לא בהכרח יש צורך בזה בכל תאגיד ותאגיד.
יערה למברגר: ויש לי פה כמה דוגמאות של תאגידים שאין בהם ועד מנהל.
יערה למברגר: ביחוד בגודל מועצה כזה.
יולי יואל אדלשטיין: אני מאוד מקבל את ההיגיון של ההערה הזאת.
יולי יואל אדלשטיין: אני חושב שאם כן זה יחייב שינוי מסוים.
יולי יואל אדלשטיין: מכיוון שאני רואה כפי שאני רואה בהרכב המועצה אין כאן נציגים מחוץ לארץ או משהו כזה, מה שצריך לעשות זה שינוי בסעיף הקודם שהמועצה תתכנס לפחות פעמיים בשנה או לפחות פעם בחצי שנה.
יולי יואל אדלשטיין: כלומר שיהיה איזשהו פיקוח טיפ טיפה יותר הדוק ואז אנחנו נוותר על כל הנושא של ועד מנהל.
יולי יואל אדלשטיין: יש את המנכ"ל, את היושב הראש יהיה קצת יותר קשוב ופעיל ולפחות פעמיים בשנה תתכנס מליאת המועצה ותקבל את כל הדיווחים על המתרחש במרכז.
אבי מספין: במקומות שיש ועד מנהל כמה פעמים הוא מתכנס?
אבי מספין: : אני יכול להקריא לך את תפקידי ועד המנהל בחוקים אחרים שנקבעו.
אבי מספין: לדוגמה בחוק המרכז למורשת הדרוזים שמספר חברי המועצה הוא זהה.
יערה למברגר: בחוק של הדרוזים יש ועד מנהל.
יערה למברגר: זה היה בניגוד לעמדתנו.
אבי מספין: השאלה כל כמה זמן הוא מתכנס?
אבי מספין: אם אנחנו רוצים לבטל ועד מנהל ובמקומו לשים אפילו פעמיים התכנסות מועצה, לא בטוח שפעמיים התכנסות בשנה יכולה להתוות מדיניות או מעקב.
יערה למברגר: לא יוחלפו רק על ידי המועצה.
יערה למברגר: הם יוחלפו המנהל והרשות עצמה.
יערה למברגר: השאלה איך אתה לחלק.
יערה למברגר: השאלה אם יש לך צורך להקים עוד גוף תאגידי עוד גוף בתוך הגוף הסטטוטורי שלך.
אבי מספין: אני שואל אם קיים גוף שגם יש לו מועצה וגם ועד מנהל?
: יש גופים שיש ויש גופים שאין.
אבי מספין: לבדוק מה האפקטיביות שלהם ולהתאים את זה לזה.
יערה למברגר: אם מסתכלים בחקיקה על גופים שיש בהם ועד מנהל, קשה בדיוק להגיד שזה בהחלטה רציונאלית או בהחלטה של היקף פעילות.
יערה למברגר: זה יותר כמו שאמרתי החלטה של אופנה.
יערה למברגר: נהיה אופנה להוסיף ועד מנהל ואז מעתיקים את זה לחוקים אחרים מבלי לחשוב כל פעם מחדש אם צריך את זה או לא.
יולי יואל אדלשטיין: ההיגיון אומר מכיוון שיכולות להיות פה שתי סיטואציות, או שאנחנו נקבע בתדירות גבוהה ישיבות ועד המנהל ואז המציאות תהיה שרק אחד או שניים שמאוד מעורבים מקרב הציבור ופלוס אחד או שניים מרמת פקידות אולי לא הכי בכירה יגיעו, ואז זה יהיה פארסה.
יולי יואל אדלשטיין: או לעומת זה, אם זה פעמיים, כתוב לפחות פעמיים, אם יש צרות או אם משהו הולך לא לפי רוח המועצה אז יהיו גם יותר כינוסים.
יולי יואל אדלשטיין: אני חושב שבאמת או שאנחנו נכנס את הוועד המנהל בתדירות גבוהה ואז בעצם לא תהיה התייצבות, או שבתדירות לא גבוהה, אז לא ברור בשביל מה בחרנו אותו וגם איכשהו תחושה שלי, כיוון שהמועצה זה גוף מורכב מאוד ברגע שיתחילו לבחור שבעה, שמונה אנשים, ואז למה, ולמה המשרד הזה נכלל וזה לא, ולמה יותר מדי נציגי ציבור ולא נציגי ממשלה, ואני פה חושש מסרבולים בגופים האלה.
יולי יואל אדלשטיין: על סמך נסיוני.
יולי יואל אדלשטיין: : זאת אומרת הוועדה מחליטה שלהוריד, כפוף לשינויי נוסח, מה שהקראנו כבר, יש שינויי נוסח עקב ההורדה של הוועד המנהל ובמובן הזה אני באמת ארצה לישיבה הבאה להביא נוסח מתוקן.
יולי יואל אדלשטיין: מורידים את כל הנושא של ועד המנהל.
יולי יואל אדלשטיין: אני רוצה רק להקריא את המועצה שהתקבלה אחרי השינויים.
יולי יואל אדלשטיין: אז המועצה היא בת 21 חברים כאשר נציג אחד הוא מבין עובדי משרד ראש הממשלה, שני נציגים לפי המלצת השר ממונה מבין העובדים הבכירים במשרדו, שני נציגים לפי המלצת שר התרבות, המדע והספורט, מבין העובדים הבכירים במשרדו, נציג לפי המלצת שר החינוך מבין העובדים הבכירים במשרדו, הגנז או עובד הגנזך לפי המלצתו, ארבעה אנשי אקדמיה בעלי מומחיות בתחומים הנוגעים לפעילות המרכז בהתייעצות עם המועצה להשכלה גבוהה, נציק בית התפוצות לפי חוק בית התפוצות, ראש הרשות המקומית שהמרכז פועל בתחומה או נציגו, נציג מרכז השלטון המקומי לפי המלצת מרכז השלטון המקומי, ושבעה נציגי ציבור ובתוכם נציגי ההנהגה הרוחנית של העדה.
יולי יואל אדלשטיין: נפסיק ונביא נוסח לישיבה הבאה?
מיכאל נודלמן: אנחנו נודיע מתי תהיה עוד ישיבה.
מיכאל נודלמן: היום אנחנו דנים בנושא מסוים.
מיכאל נודלמן: אנחנו יודעים בשנת 89 ו-90 איזה תפקיד היה לנתיב ואיזה הצלחה היתה להם, איזו עלייה גדולה.
מיכאל נודלמן: היום יש פה הרבה נציגים מנתיב.
מיכאל נודלמן: אנחנו רוצים לשמוע סקירה מנתיב, לשכת הקשר.
מיכאל נודלמן: אנחנו רואים שהעלייה קטנה ואומרים שאין יהודים כמעט בברית המועצות לשעבר.
מיכאל נודלמן: אנחנו רוצים לדעת יש או אין, ואיזה ציפיות יכולות להיות אצלנו.